cyanic-selkie/wikianc huggingface dataset:
Σύνθετα ξύλου - πλαστικού
Χρήσεις
Η πιο διαδεδομένη χρήση των WPC είναι σε εξωτερικά δάπεδα, σε κιγκλιδώματα, φράκτες, ξυλεία διακόσμησης και επενδύσεις, όπως και σε πλαίσια, παγκάκια πάρκων, καλούπια ή διακοσμητικά, προκατασκευασμένες κατοικίες, και πιο σπάνια, για κουφώματα παραθύρων και πορτών, καθώς και για έπιπλα εσωτερικού χώρου.
Τα WPC εισήχθησαν για πρώτη φορά στην αγορά εξωτερικών δαπέδων (καταστρωμάτων ή decks) στις αρχές της δεκαετίας του 1990. Οι κατασκευαστές    ισχυρίζονται ότι το WPC είναι "πιο φιλικό προς το περιβάλλον" και απαιτεί λιγότερη συντήρηση από τις εναλλακτικές επιλογές της συμπαγούς ξυλείας, ιδίως της εμποτισμένης ξυλείας που έχει υποστεί προστατευτικό υπό πίεση χειρισμό με συντηρητικές ενώσεις χαλκού και αζόλες, ή με το συμπαγές ξύλο ειδών ανθεκτικών στη σήψη (βλ. τροπική ξυλεία). Αυτά τα υλικά μπορούν να μορφοποιηθούν σε καλούπια (molding), με ή χωρίς ιμιτασιόν "νερά" σαν το φυσικό ξύλο.
Παραγωγή
Τα σύνθετα WPC μπορούν να παραχθούν είτε από φρέσκα είτε από ανακυκλωμένα θερμοπλαστικά υλικλα, όπως πολυαιθυλένιο υψηλής πυκνότητας (HDPE), πολυαιθυλένιο χαμηλής πυκνότητας (LDPE), πολυβινυλοχλωρίδιο (PVC), πολυπροπυλένιο (PP), ακρυλονιτρίλιο βουταδιένιο στυρόλιο (ABS), πολυστυρένιο (PS), και πολυγαλακτικό οξύ (PLA). Τα WPC που βασίζονται κυρίως στο πολυαιθυλένιο είναι μακράν τα πιο συνηθισμένα.
Πρόσθετες χημικές ουσίες (additives), όπως χρωστικές ουσίες, ύλες σύζευξης, σταθεροποιητές υπεριώδους ακτινοβολίας, αντιπυρικές ενώσεις, διογκωτικές ουσίες, αφριστικές ενώσεις και λιπαντικά προστίθενται -μαζί με το ξύλο και το επιλεγθέν πλαστικό- και βοηθούν στην προσαρμογή του τελικού προϊόντος στην περιοχή εφαρμογής του (τελική χρήση).
Τα εξωθημένα WPC διαμορφώνονται τόσο σε συμπαγή όσο και σε κοίλα προφίλ. Μπορεί να παραχθεί επίσης μεγάλη ποικιλία εξαρτημάτων με χύτευση μέσω έγχυσης, από πάνελ θυρών αυτοκινήτου μέχρι και καλύμματα κινητών τηλεφώνων.
Σε ορισμένες εγκαταστάσεις παραγωγής, τα συστατικά συνδυάζονται και επεξεργάζονται σε συσκευή εξώθησης πέλλετ (pelletizing extruder), η οποία παράγει σφαιρίδια του νέου υλικού. Τα σφαιρίδια στη συνέχεια λιώνουν ξανά και διαμορφώνονται στο επιθυμητό σχήμα. Άλλοι κατασκευαστές ολοκληρώνουν το τελικό παραχθέν προϊόν σε ένα μόνο -ενιαίο- βήμα ανάμειξης και εξώθησης.
Εξαιτίας της προσθήκης οργανικού υλικού, τα WPC επεξεργάζονται σε χαμηλότερες θερμοκρασίες από τα συμβατικά πλαστικά -κατά τη διάρκεια της χύτευσης- με εξώθηση και έγχυση. Τα WPC τείνουν να απαιτούν θερμοκρασίες περίπου 50 F-change χαμηλότερες από το ίδιο το πολυμερές υλικό, για παράδειγμα. Τα περισσότερα -εξάλλου- θα αρχίσουν να αναφλέγονται σε θερμοκρασίες γύρω στους 400 F. Η επεξεργασία των WPC σε υπερβολικά υψηλές θερμοκρασίες αυξάνει τον κίνδυνο καψίματος και αποχρωματισμού που προκύπτει από την εξώθηση (βλ. υψηλή τριβή) ενός πολύ θερμού υλικού μέσα από μια πολύ μικρή δίοδο, κατά τη χύτευση με έγχυση. Η αναλογία (μάζας) ξύλου προς πλαστικό στο προς παραγωγή συνθετικό υλικό θα καθορίσει τελικά τον δείκτη ροής τήξης (MFI) του προϊόντος WPC, με μεγαλύτερες ποσότητες ξύλου να οδηγούν πάντα σε χαμηλότερο δείκτη MFI. δεξιά|μικρογραφία|280px|Το σύνθετο ξύλου - πλαστικού είναι τύπος εντελώς συνθετικού προϊόντος ξύλου, που ομοιάζει πολύ με πλαστικό.
Πλεονεκτήματα & μειονεκτήματα
δεξιά|μικρογραφία|280px|Σύνθετο WPC σε εξωτερικό δάπεδο σε μία ταράτσα. Τα WPC δεν διαβρώνονται (δηλ. δεν σκουριάζουν) και είναι εξαιρετικά ανθεκτικά στη βιολογική σήψη και αποσύνθεση από μύκητες, έντομα και θαλάσσιους μικροοργανισμούς, αν και απορροφούν υγρασία -στις ίνες ξύλου- που είναι ενσωματωμένες στο τελικό παραχθέν προϊόν. Η απορρόφηση ύδατος είναι πιο έντονη σε προϊόντα WFC με υδρόφιλη μήτρα όπως το υλικό PLA και επίσης αυτό προκαλεί μειωμένη μηχανική ακαμψία και αντοχή. Η συμπεριφορά μηχανικής καταπόνησης σε υγρά περιβάλλοντα μπορεί να αναβαθμιστεί με τελικές επεξεργασίες ακετυλίωσης.
Τα WPC έχουν εύκολη μηχανική κατεργασία και δουλεύονται χωρίς ιδιαίτερα προβλήματα, και για τις διαμορφώσεις τους χρησιμοποιούνται τα απλά, συμβατικά μέσα επεξεργασίας του ξύλου. Τα WPC θεωρούνται συχνά ως "ανανεώσιμα υλικά" υπό τη στενή έννοια ότι μπορούν να παρασκευαστούν χρησιμοποιώντας ανακυκλωμένα πλαστικά -που έχουν ήδη απορριφθεί στη χωματερή- και επίσης υπολείμματα των κατεργασιών των βιοτεχνιών και βιομηχανιών ξύλου.
Αν και αυτά τα υλικά συνεχίζουν τη διάρκεια ζωής των ήδη χρησιμοποιημένων και των απορριπτόμενων υλικών, έχουν -ωστόσο- τη δική τους σημαντική ημιζωή. Τα πολυμερή και οι συνθετικές ρητίνες (κόλλες) που προστίθενται κατά τη διαδικασία κάνουν το WPC αρκετά δύσκολο να ανακυκλωθεί ξανά μετά τη χρήση του.
Ωστόσο, μπορούν να ανακυκλωθούν εύκολα και να αποδώσουν ένα νέο WPC, όπως λ.χ. συμβαίνει με το σκυρόδεμα. Ένα πλεονέκτημα που έχουνε σε σχέση με το ξύλο, είναι οι προοπτικές που έχει το υλικό αυτό να χυτεύεται, έτσι να μορφοποιείται και να ανταποκρίνεται σχεδόν σε οποιοδήποτε επιθυμητό σχήμα και τελικό σχέδιο μορφής. Κάθε τμήμα από WPC μπορεί να καμπυλωθεί ή/και να στερεωθεί για να σχηματίσει ισχυρές καμπύλες αψίδας.
Ένα άλλο σημαντικό σημείο του μάρκετινγκ αυτών των υλικών είναι η παντελής έλλειψη ανάγκης για βαφή. Αυτό τεχνικά αποτελεί ένα δυνατό πλεονέκτημα. Κατασκευάζονται σε μεγάλη ποικιλία χρωμάτων, αλλά είναι και ευρέως διαθέσιμα σε γκρι ή γήινους χρωματισμούς. Παρά την υψηλή περιεκτικότητα σε κυτταρίνη (συνήθως στο 50/50, που είναι το πιο συνηθισμένο), η μηχανική συμπεριφορά των WPC ομοιάζει μάλλον περισσότερο με τα καθαρά πολυμερή (πλαστικά). Είναι γνωστό ότι τα καθαρά πολυμερή πολυμερίζονται χωρίς προσθήκη διαλυτών. Αυτό σημαίνει ότι τα WPC έχουν χαμηλότερη μηχανική αντοχή και ακαμψία, σε σύγκριση με το ξύλο, και παρουσιάζουν συμπεριφορά που εξαρτάται από το χρόνο και τη θερμοκρασία.
Οι ίνες του ξύλου είναι ευαίσθητες σε προσβολές από μύκητες, αν και όχι τόσο όσο το συμπαγές ξύλο, ενώ χαρακτηριστικά το πολυμερές συστατικό (λ.χ. πολυαιθυλένιο ή πολυπροπυλένιο) είναι ευάλωτο στην αποικοδόμηση εξαιτίας της υπεριώδους ακτινοβολίας UV. Είναι πιθανό η αντοχή και η ακαμψία τους να βελτιωθούν με εφαρμογή σε κύκλο κατάψυξης-απόψυξης, αν και διεξάγονται ακόμη δοκιμές σε αυτόν τον τομέα. Ορισμένα προϊόντα του WPC είναι ευαίσθητα στη χρώση από μια ποικιλία άλλων παραγόντων.
Πάνελ WPC
Οι πλάκες ή πάνελ WPC έχουν καλή απόδοση, αλλά τα μονολιθικά σύνθετα πάνελ είναι σχετικά βαριά (συχνά βαρύτερα από το καθαρό πλαστικό PE/PP) γεγονός που περιορίζει τη χρήση τους σε εφαρμογές όπου το χαμηλό βάρος δεν είναι απαραίτητο. Το WPC όταν έχει τη σύνθετη μορφή με δομή σάντουιτς επιτρέπει συνδυασμό των πλεονεκτημάτων των παραδοσιακών σύνθετων ξυλείας με την ελαφρότητα αυτών της τεχνολογίας πάνελ σάντουιτς. Τα πάνελ σε σάντουιτς WPC αποτελούνται από σύνθετα δέρματα πολυμερούς ξύλου και συνήθως πυρήνα πολυμερούς χαμηλής πυκνότητας που οδηγεί σε πολύ αποτελεσματική αύξηση της ακαμψίας του πάνελ. Οι σανίδες σάντουιτς WPC χρησιμοποιούνται κυρίως σε εφαρμογές αυτοκινήτων, μεταφορών και κτιρίων, αλλά αναπτύσσονται και εφαρμογές επίπλων. Οι νέες αποτελεσματικές και συχνά ενσωματωμένες διαδικασίες παραγωγής επιτρέπουν την παραγωγή ισχυρότερων και πιο άκαμπτων σανίδων σάντουιτς WPC με χαμηλότερο κόστος σε σύγκριση με τα παραδοσιακά πλαστικά φύλλα ή τα μονολιθικά πάνελ WPC.
Περιβαλλοντικές επιπτώσεις
Οι περιβαλλοντικές επιπτώσεις των πάνελ WPC επηρεάζονται άμεσα από την αναλογία των ανανεώσιμων υλικών (λ.χ. ξύλου) προς τα μη ανανεώσιμα υλικά (λ.χ. πλαστικού). Τα πολυμερή που χρησιμοποιούνται ως πρώτες ύλες για το εν λόγω προϊόν συνήθως έχουν ως βάση το πετρέλαιο έχουν συνεπώς αρνητικό περιβαλλοντικό αντίκτυπο, επειδή βασίζονται σε μη ανανεώσιμες πρώτες ύλες και στη δεδομένη, μη βιοδιασπασιμότητα των πλαστικών.
Παραπομπές
Κατηγορία:Ανακύκλωση Κατηγορία:Σύνθετα υλικά Κατηγορία:Προϊόντα ξύλου
Τρεμιθούσα Πάφου
Η Τρεμιθούσα είναι κοινότητα της επαρχίας Πάφου στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Πάφου
Λεβίλ-συρ-Ορζ
Οι κάτοικοί του είναι γνωστοί ως Λεβιλουά (γαλλικά: Leuvillois).
Παραπομπές
Κατηγορία:Κοινότητες της Εσόν
3399 Κομπζόν
Ο Κομπζόν (Kobzon) είναι αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,5. Ανακαλύφθηκε το 1979 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας και του έδωσε το όνομα του Ουκρανού Σοβιετικού τραγουδιστή Ιόσιφ Νταβίντοβιτς Κομπζόν.
Αξιοσημείωτη είναι η πολύ μικρή κλίση της τροχιάς του Κομπζόν ως προς την εκλειπτική, μόλις 8΄ 11΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς αυτόν.
Εξωτερικοί σύνδεσμοι-πηγές
Κομπζον
Μουσταφά Τσελεμπή
Ο Μουσταφά Τσελεμπή (τούρκικα: Mustafa Çelebi ; 1393-1422), επίσης γνωστός ως Düzmece Mustafa (απατεώνας Μουσταφά), ήταν Οθωμανός πρίγκηπας που αγωνίστηκε για τον θρόνο της Οθωμανικής αυτοκρατορίας στις αρχές του 15ου αιώνα, μετά τον θάνατο του πατέρα του, Βαγιαζήτ Α΄. Ο τίτλος Τσελεμπή σημαίνει διοικητής. Διετέλεσε δυο φορές σουλτάνος της Ρωμυλίας, τον Ιανουάριο 1419-1420 και τον Ιανουάριο 1421-Μάιο 1422.
Υπόβαθρο
Ήταν γιος του Οθωμανού σουλτάνου Βαγιαζήτ Α΄ και της Ντεβλέτσαχ Χατούν, κόρης του Σουλεϊμάν Τσάχ των Γερμιγιανίδων και της Μουταχάρα Αμπίντε Χατούν. Μετά την Μάχη της Άγκυρας, το 1402, στην οποία ο πατέρας του ηττήθηκε από τον Ταμερλάνο, ο ίδιος όπως και ο πατέρας του συνελήφθησαν ως αιχμάλωτοι πολέμου. Ενώ τα τέσσερα αδέρφια του (Σουλεϊμάν, Ίσα, Μουσά, Μεχμέτ) αγωνίζονταν για τον θρόνο κατά την Οθωμανική Μεσοβασιλεία, ο ίδιος ήταν αιχμάλωτος στη Σαμαρκάνδη (σημερινό Ουζμπεκιστάν). Μετά τον θάνατο του Ταμερλάνου, το 1405, επέστρεψε στην Ανατολία και κρύφτηκε στα τουρκομανικά εμιράτα.
Πρώτη εξέγερση
Μετά τη Μεσοβασιλεία, από την οποία νικητής αναδείχτηκε ο Μεχμέτ Α΄, ο Μουσταφά εμφανίστηκε στη Ρούμελη (το ευρωπαϊκό τμήμα της Οθωμανικής Αυτοκρατορίας) με τη βοήθεια του βυζαντινού αυτοκράτορα Μανουήλ Β΄ Παλαιολόγου. Είχε την υποστήριξη του Μίρτσεα Α' της Βλαχίας και του Τζιουνεΐτ Μπέη, του ηγεμόνα του τουρκικού εμιράτου του Αιδινίου.
Ο Μουσταφά ζήτησε από τον αδερφό του να μοιραστούν την αυτοκρατορία. Ο Μεχμέτ αρνήθηκε το αίτημα και νίκησε εύκολα τις δυνάμεις του Μουσταφά στη μάχη. Έπειτα, το 1416, ο Μουσταφά κατέφυγε στη βυζαντινή πόλη της Θεσσαλονίκης. Μετά την επίτευξη συμφωνίας με τον Μεχμέτ, ο βυζαντινός αυτοκράτορας Μανουήλ Β΄ Παλαιολόγος τον εξόρισε στη Λήμνο.
Δεύτερη εξέγερση
Μετά τον θάνατο του Μεχμέτ Α΄ το 1421, ο Μουσταφά θεώρησε πως θα μπορούσε εύκολα να νικήσει τον ανιψιό του Μουράτ Β΄, τον γιο και διάδοχο του Μεχμέτ Α΄. Με τη βοήθεια των βυζαντινών κατέλαβε την Καλλίπολη, το φρούριο που έλεγχε τον Ελλήσποντο και τα στενά των Δαρδανελίων. Κατέλαβε την Ανδριανούπολη και ξεκίνησε να κυβερνά στην Ρούμελη. Στη συνέχεια απέδειξε ότι ήταν πράγματι γιος του Βαγιαζήτ και κέρδισε την εύνοια των Οθωμανών διοικητών της Ρούμελης. Παρόλο που ο Μουράτ έστειλε στρατεύματα από τα στενά του Βοσπόρου για να νικήσει τον Μουσταφά, ακόμα και τα στρατεύματα αυτά ενώθηκαν με τις δυνάμεις του Μουσταφά στην μάχη του Σαζλίντερε. Με υπερβολική αυτοπεποίθηση για τις ικανότητές του, ο Μουσταφά αποφάσισε να διασχίσει τα Δαρδανέλια και να κατακτήσει ολόκληρη την Οθωμανική Αυτοκρατορία στην Ανατολία.
Ωστόσο στην Ανατολία, ο Μιχάλογλου (απόγονος του Κιοσέ Μιχάλ), οπαδός του Μουράτ Β΄ που ήταν διάσημος στην Ρούμελη, ενθάρρυνε τους συμμάχους του Μουσταφά να τον προδώσουν και να υποστηρίξουν τον Μουράτ αντ'αυτού. Επιπλέον κάποιοι από τους συμμάχους του Μουσταφά, όπως ο Τζιουνεΐτ Μπέη, τον εγκατέλειψαν. Ο Μουσταφά εγκατέλειψε τις ελπίδες του να κατακτήσει την Ανατολία και διέφυγε στη Ρούμελη με τις δυνάμεις του Μουράτ να τον καταδιώκουν. Για να διασχίσει τα στενά των Δαρδανελλίων, ο Μουράτ ζήτησε την βοήθεια γενουατικών πλοίων, για τα οποία πλήρωσε ένα υπέρογκο τίμημα. Τελικά οι δυνάμεις του Μουράτ έφτασαν τον Μουσταφά και τον αιχμαλώτισαν.
Εκτέλεση και συνέπειες
Ο Μουσταφά Τσελεμπή καταδικάστηκε σε θάνατο και απαγχονίστηκε το 1422. Αν και οι εκτελέσεις μεταξύ των δυναστειών ήταν συχνές στην Οθωμανική Αυτοκρατορία, ο απαγχονισμός δεν ήταν συνηθισμένη τεχνική για κάποιο μέλος δυναστείας - συνήθως χρησιμοποιούνταν πιο «αξιοπρεπείς» μέθοδοι εκτέλεσης. Πιστεύεται ότι ο Μουράτ ήθελε να στείλει το μήνυμα πως ο Μουσταφά δεν ήταν γνήσιος θείος του (αν και ήταν) αλλά πως ήταν απατεώνας. Έτσι οι σύγχρονοι Οθωμανοί ιστορικοί τον αποκαλούσαν Düzmece ("ψεύτικος, απατεώνας"). Ο Aşıkpaşazade αναφέρει ότι ο Μουσταφά μεταφέρθηκε συρόμενος στον τόπο της εκτέλεσης και ότι ήθελε να πει κάτι στον Μουράτ αλλά απαγχονίστηκε χωρίς να του δοθεί η ευκαιρία.
Οι ιστορικοί αναφέρουν επίσης ότι ένας από τους γιους του κρατήθηκε όμηρος από τον βυζαντινό αυτοκράτορα αλλά δεν υπάρχουν πληροφορίες για την τύχη του. Υπήρξαν επίσης ισχυρισμοί ότι ο Μουσταφά Τσελεμπή κατάφερε να δραπετεύσει στην Βλαχία, έπειτα στο Καφφάς και στην συνέχεια επέστρεψε στην Θεσσαλονίκη όπου συμμετείχε στην μακρόχρονη πολιορκία της πόλης στο πλευρο των Βενετών υπερασπιστών. Στο μεταξύ ένας άλλος Μουσταφά Ντουζμέ εμφανίστηκε από την Βενετία, ισχυριζόμενος ότι ήταν γιος του Βαγιαζήτ και ότι συνεργάστηκε με το ναυτικό των Βενετών την άνοιξη του 1425.
Κληρονομιά
Τα ασημένια νομίσματά του που κόπηκαν στο Αϊδίνι και χρονολογούνται το 1421μΧ καθώς και τα χάλκινα νομίσματά του που κόπηκαν στις Σέρρες έχουν διασωθεί μέχρι σήμερα.
Παραπομπές
Κατηγορία:Οθωμανοί
3400 Αοτεαρόα
Ο Αοτεαρόα (Aotearoa) είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,1. Ανακαλύφθηκε το 1981 από τους Νεοζηλανδούς αστρονόμους Άλαν Τσαρλς Τζίλμορ και Πάμελα Κιλμάρτιν, που παρατηρούσαν από το Πανεπιστημιακό Αστεροσκοπείο του Μάουντ Τζων στη Νέα Ζηλανδία και του έδωσαν το όνομα της ίδιας της Νέας Ζηλανδίας στη γλώσσα των Μάορι.
Ο Αοτεαρόα είναι ένας από τους πολύ λίγους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες. Κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και πλησιάζει την τροχιά του πλανήτη Άρη.
Φυσικά χαρακτηριστικά
Τα φυσικά χαρακτηριστικά του Αοτεαρόα είναι άγνωστα. Πιθανώς έχει διαστάσεις μόλις 2 χιλιόμετρα περίπου.
Εξωτερικοί σύνδεσμοι-πηγές
Αοτεαροα
Λιμούρ
Οι κάτοικοί του είναι γνωστοί ως Λιμούρ (γαλλικά: Limours).
Παραπομπές
Κατηγορία:Κοινότητες της Εσόν
Δυτικές Άλπεις
Οι Δυτικές Άλπεις είναι το δυτικό τμήμα της περιοχής των Άλπεων, και περιλαμβάνουν το νοτιοανατολικό τμήμα της Γαλλίας, ολόκληρο το Μονακό, το βορειοδυτικό τμήμα της Ιταλίας και το νοτιοδυτικό τμήμα της Ελβετίας.
Στα νοτιοανατολικά, η ορεινή περιοχή συνορεύει με την ιταλική Κοιλάδα του Πάδου. Στα δυτικά, η κοιλάδα του ποταμού Ροδανού τη χωρίζει από την Κεντρική οροσειρά (Μασίφ Σαντράλ). Το βορειότερο τμήμα των Δυτικών Άλπεων σχηματίζεται από τις Ελβετικές Προάλπεις.
Οι κορυφές και τα ορεινά περάσματα (διαβάσεις) είναι υψηλότερα σε σύγκριση με τις Ανατολικές Άλπεις, ενώ το εύρος των οροσειρών είναι μικρότερο.
Έκταση
αριστερά|μικρογραφία|Το όριο ανάμεσα στις Ανατολικές και Δυτικές Άλπεις|εναλλ.= Οι Δυτικές Άλπεις περιλαμβάνουν το σύνολο των αλπικών οροσειρών της Γαλλίας και του Μονακό, το μεγαλύτερο τμήμα στην Ελβετία, και μια μη αμελητέα αλπική περιοχή της Ιταλίας και είναι γενικά σημαντικά υψηλότερες από τις ανατολικές Άλπεις - τα περισσότερα όρη άνω των 4.000 μέτρων των Άλπεων βρίσκονται στις Δυτικές Άλπεις, και ως εκ τούτου οι υψηλότερες κορυφές των Άλπεων, συμπεριλαμβανομένου του Λευκού όρους, το υψηλότερο βουνό σε ολόκληρη την οροσειρά (4.810 μ.).
Έχουν τον άξονά τους στην κατεύθυνση βορρά-νότου, σε αντίθεση με τη γενική κατεύθυνση των Άλπεων συνολικά. Για το λόγο αυτό και λόγω του κλίματος, της γεωλογικής δομής και της οικονομίας, διακρίνονται σε Βόρειες και Νότιες Άλπεις.
Το μήκος των Δυτικών Άλπεων είναι 300 χιλιόμετρα και το πλάτος κυμαίνεται από 150 έως 185 χιλιόμετρα.
Υποδιαιρέσεις των Άλπεων
Παραδοσιακή υποδιαίρεση (1926) εναλλ.=|αριστερά|μικρογραφία|Οι Δυτικές Άλπεις (Υποδιαίρεση 1926) Σύμφωνα με τις Υποδιαιρέσεις των Άλπεων (Partizione delle Alpi), που υιοθετήθηκαν από την ιταλική  Εθνική Επιτροπή Γεωγραφίας το 1926 μετά το 9ο Ιταλικό Γεωγραφικό Συνέδριο, η οροσειρά των Άλπεων χωρίζεται σε τρία βασικά τμήματα : τις Δυτικές Άλπεις, Κεντρικές Άλπεις και τις Ανατολικές Άλπεις.
Σε αυτή την παραδοσιακή υποδιαίρεση, το όριο των Δυτικών Άλπεων αρχίζει από την ορεινή διάβαση Κολ ντ'Αλτάρ στην Ιταλία και τελειώνει στην ορεινή διάβαση Κολ Φερέ στην Ελβετία. εναλλ.=|δεξιά|μικρογραφία|Οι Δυτικές Άλπεις (Υποδιαίρεση 2005) Η Υποδιαίρεση των Άλπεων χωρίζει τις Δυτικές Άλπεις στα ακόλουθα οκτώ τμήματα (σε αγκύλες ο αριθμός του τμήματος στην εικόνα στα αριστερά):
Παραθαλάσσιες Άλπεις (1), Κοττιανές Άλπεις  (2), Άλπεις Γκραι ή Γραϊανές (3), Άλπεις της Προβηγκίας  (4), Άλπεις του Ντωφινέ (5), Προάλπεις της Προβηγκίας  (6), Προάλπεις του Ντωφινέ  (7) και Προάλπεις της Σαβοΐας (8).
Υποδιαίρεση SOIUSA (2005)
Η ενοποιημένη διεθνής αλπική ορογραφική υποδιαίρεση του αλπικού συστήματος (SOIUSA), που δημιουργήθηκε το 2005, εγκατέλειψε την υποδιαίρεση των Άλπεων σε τρία τμήματα και χώρισε τις Άλπεις σε δύο μεγάλα τμήματα: τις Δυτικές Άλπεις και τις Ανατολικές Άλπεις, που χωρίζονται από τον άξονα που σχηματίζεται από τον ποταμό Ρήνο, την ορεινή διάβαση Σπλούγκα, τη λίμνη Κόμο και τη λίμνη Λέκο.
κέντρο|μικρογραφία|900x900εσ|Το Λευκό όρος, η υψηλότερη κορυφή των Δυτικών Άλπεων
Παραπομπές
Κατηγορία:Οροσειρές των Άλπεων
Τριμιθούσα Χρυσοχούς
Η Τριμιθούσα είναι κοινότητα της επαρχίας Πάφου στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Πάφου
Βισιβάνκα
μικρογραφία|[[Βασίλι Τροπίνιν, Μια γυναίκα από την Ποδολία, πριν από το 1821. Μια γυναίκα που φορά βισιβάνκα.]] μικρογραφία|Η βασική δομή της βισιβάνκας Η βισιβάνκα (вишиванка, вышыванка) είναι η εθνική φορεσιά της Ουκρανίας και της Λευκορωσίας. Η ουκρανική βισιβάνκα είναι διακριτή από τη λευκορωσική λόγω των κεντημάτων της που είναι ξεχωριστά στην Ουκρανία.
Κεντητική
Το κέντημα είναι θεμελιώδες στοιχείο της ουκρανικής λαϊκής ενδυμασίας. Η ουκρανική βισιβάνκα έχει διάφορες τοπικές παραλλαγές, οι οποίες ποικίλουν ανάλογα με τα κατά τόπους μοτίβα των κεντημάτων που φιλοτεχνούνται στην Ουκρανία.
Στην επικράτεια της Ουκρανίας, οι κάτοικοι άρχισαν να υφαίνουν κεντήματα από τον 5ο αιώνα π.Χ., ως μέρος της Σκυθικής τέχνης. Η Ουκρανία είναι διάσημη σε όλο τον κόσμο για τα κεντά της. Είναι σημαντικό για έναν σημερινό Ουκρανό κεντητή σήμερα να χρησιμοποιεί τη λαϊκή τέχνη ως πηγή έμπνευσης χωρίς να αλλοιώνει τις βελονιές ή τα χρώματα γιατί κάθε αλλαγή απαξιώνει ένα κομμάτι κεντήματος και το παραμορφώνει.
Εξωτερικές επιρροές της βισιβάνκας
Η φορεσιά των Ουκρανών αποικιστών που μεταφέρθηκαν από τον 17ο αιώνα και μετά σε διάφορες περιοχές της Ρωσίας επηρέασε την ενδυμασία των νότιων Ρώσων. Τα μανίκια στα ρούχα των κοριτσιών και των νεαρών κοριτσιών άρχισαν να διακοσμούνται με γεωμετρικά κεντήματα σε μαύρο ή κόκκινο.
Επιρροές στη σύγχρονη μόδα
Στο τεύχος του Μαΐου στις ΗΠΑ, η Βογκ ανέφερε ότι η βισιβάνκα έχει γίνει γνωστή πολύ πιο πέρα από την Ουκρανία. Οι Τάιμς του Λονδίνου, αλλά και οι Νιου Γιορκ Τάιμς, συμβούλεψαν τους αναγνώστες τους να αγοράσουν την βισιβάνκα, θεωρώντας την ως ένδυμα που ταιριάζει άριστα με την εποχή. Η Γαλλίδα ηθοποιός Μελανί Τιερί εμφανίστηκε με μια βισιβάνκα στο φεστιβάλ των Καννών το 2016, ενώ η Βασίλισσα Μαξίμη της Ολλανδίας φόρεσε μια βισιβάνκα όταν συμμετείχε στην τελετή έναρξης για τους Θερινούς Ολυμπιακούς Αγώνες του 2016.
Παραδοσιακή ερμηνεία
Η βισιβάνκα χρησιμοποιείται από τους Ουκρανούς ως φυλαχτό για την προστασία του ατόμου που το φοράει αλλά και για να αφηγηθεί μια ιστορία. Ένα γεωμετρικό σχέδιο, το οποίο δημιουργείται προσθέτοντας κόκκινες ή μαύρες κλωστές στο ανοιχτό νήμα, θεωρείται ότι έχει αρκετή δύναμη για να προστατέψει αυτόν που φοράει τη βισιβάνκα από κάθε κακό. Υπάρχει ένα ρητό στα ουκρανικά, το "Народився у вишиванці" (ναρόντιβσια ου βισιβάντσι) το οποίο σημαίνει "γεννήθηκε φορώντας βισιβάνκα". Η κυριολεκτική σημασία του ρητού είναι η τύχη ενός ανθρώπου και η δυνατότητα του να ξεπεράσει κάθε κακουχία.
Σύνδεση με τον ουκρανικό πατριωτισμό
μικρογραφία| Ο αρχιδούκας Γουλιέλμος της Αυστρίας φορώντας βισιβάνκα. Ο Αρχιδούκας Γουλιέλμος της Αυστρίας ήταν ένας Ουκρανός πατριώτης. Αυτός προτιμούσε να φοράει βισιβάνκα και έχει μείνει γνωστός με την ονομασία Βασίλ Βισιβάνι (Βασίλ ο Κεντημένος). Η πλατεία Βισιβάνοχο στο Λβιβ έχει πάρει το όνομα του.
Μετά την επανάσταση στο Μαϊντάν, οι ΛΟΑΤ+ και η ουκρανική κοινωνία έχουν αγκαλιάσει την βισιβάνκα και τα υπόλοιπα εθνικά σύμβολα, προκειμένου να δείξουν ότι θεωρούν τους εαυτούς τους Ουκρανούς/ές.
Λευκορωσική βισιβάνκα
Η λευκορωσική κυβέρνηση, αλλά και η αντιπολίτευση, με τον υπουργό Εξωτερικών θεωρούν την βισιβάνκα εθνικό σύμβολο. Ο πρώην υπουργός εξωτερικών της Λευκορωσίας Βλαντιμίρ Μακέι το 2017 υποστήριξε ότι «Τα σχέδια που χρησιμοποιούνται για το κέντημα αυτών των πουκάμισων δεν προώθησαν ποτέ τη βία ή το κακό. Αντίθετα, προάγουν την καλοσύνη και την ειρήνη. Αντικατοπτρίζουν τη νοοτροπία του λευκορωσικού λαού, το πνεύμα μας». Σε αντίθεση με την Ουκρανία, όπου τα χαρακτηριστικά του κεντήματος καθορίζονται κατά κύριο λόγο με βάση τοπικά στοιχεία, η λευκορωσική βισιβάνκα είναι κεντημένη σύμφωνα με την εθνική και προσωπική ιστορία και χρησιμοποιείται επίσης συχνά για την καταγραφή πληροφοριών. Επίσης, συνήθως υποστηρίζεται ότι η χρήση μιας βισιβάνκας βοηθά στην εκδίωξη των κακών πνευμάτων.
Κατά τη διάρκεια των λευκορωσικών διαδηλώσεων το 2020 και 2021, η βισιβάνκα έγινε σύμβολο της λευκορωσικής αντιπολίτευσης, καθώς και της υπεράσπισης της λευκορωσικής εθνικής ταυτότητας γενικότερα.
Παραπομπές
Κατηγορία:Εθνικά σύμβολα της Ουκρανίας Κατηγορία:Παραδοσιακές φορεσιές
Θειαβενδαζόλη
Συνηθισμένες ενδείξεις για χρήση της θειαβενδαζόλης αποτελούν τα ακόλουθα: ελμινθιάσεις από Strongyloides stercoralis, Ancylostoma braziliensis και caninum, Toxocara canis, Trichinella spiralis, όπως επίσης και διάφορες αγκυλοστομιάσεις ή ελμινθιάσεις από ασκαρίδες ή οξυούρους.
Λινάς
Το Λινάς (γαλλικά: Linas) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Λινουά (γαλλικά: Linois).
Θειαβενδαζόλη
Συντηρητικό
Έχει αναφερθεί χρήση στη θεραπεία της ασπεργίλλωσης. Χρησιμοποιείται επίσης σε αντιμυκητιακές ταπετσαρίες σαν μείγμα με αζοξυστροβίνη.
Λινάς
Παραπομπές
Κατηγορία:Κοινότητες της Εσόν
Θειαβενδαζόλη
Παρασιτοκτόνο
Ως αντιπαρασιτικό, η θειαβενδαζόλη να μειώσει τη δράση από σκουλήκια, αγκυλόστομα και άλλα είδη ελμινθών τα οποία μολύνουν άγρια ζώα και ανθρώπους.
Λοιπές χρήσεις
Σε σκύλους και γάτες, η θειαβενδαζόλη χρησιμοποιείται για τη θεραπεία λοιμώξεων του αυτιού. Είναι επίσης ένας χηλικός παράγοντας, που σημαίνει ότι χρησιμοποιείται ιατρικά για να δεσμεύει μέταλλα σε περιπτώσεις δηλητηρίασης από μέταλλα, όπως μόλυβδο, υδράργυρο ή δηλητηρίαση από αντιμόνιο.
Εξωτερικοί σύνδεσμοι
Κατηγορία:Παρασιτοκτόνα Κατηγορία:Συντηρητικά Κατηγορία:Αντιμολυσματικοί παράγοντες
Μπατζ Πάτι
Ο Τζον "Μπατζ" Έντουαρντ Πάτι (αγγλικά : John "Budge" Edward Patty ), γεννημένος στις 11 Φεβρουαρίου 1924 στο Φορτ Σμιθ του Αρκάνσας, ήταν αμερικανός πρωταθλητής της αντισφαίρισης.
Μεγαλύτερη επιτυχία του το 1950 όπου κέρδισε τον τίτλο στο απλό αντρών στο γαλλικό πρωτάθλημα όπου νίκησε τον τελικό τον Γιάροσλαβ Ντρόμπνι. Λίγες εβδομάδες αργότερα κέρδισε επίσης το πρωτάθλημα του Γουίμπλετον σε τετραπλή νίκη επί του Αυστραλού Φρανκ Σίντγκαν. Μόνο δύο αμερικανοί άνδρες παίκτες πέτυχαν ξανά αυτή τη διπλή νίκη, ο Ντον Μπατζ το 1938 και ο Τόνι Τρέιμπερτ το 1955. Ήταν επίσης πρώτος στο μεικτό του Ρολάν Γκαρός το 1946 με συμπαίκτρια την Πολίν Μπετς, πρώτος στο διπλό του Γουίμπλετον το 1957 με συμπαίκτη τον Γκάρντναρ Μαλόι, και φιναλίστ στο Αμερικάνικο Όπεν το 1957 με συμπαίκτη τον Γκάρντναρ Μαλόι.
Ο Πάτι κατέλαβε την πρώτη θέση παγκοσμίως το 1950 σύμφωνα με τον John Olliff της The Daily Telegraph. Στο Πρωτάθλημα αντισφαίρισης Ανατολικής Μεσογείου το 1956 ήταν δεύτερος στο απλό και πρώτος στο διπλό με συμπαίκτη τον Σβεν Ντάβινσον.
Εισήχθη στη Διεθνή αίθουσα τένις της φήμης το 1977. Ο Πάτι παρακολούθησε το γυμνάσιο του Λος Άντζελες. Ζούσε στη Λωζάνη της Ελβετίας με τη σύζυγό του Μαρκίνα, όπου και πέθανε στις 3  Οκτωβρίου 2021.
Παραπομπές
Κατηγορία:Αμερικανοί αθλητές της αντισφαίρισης Κατηγορία:Νικητές Γαλλικού Όπεν
Λις (Εσόν)
Το Λις (γαλλικά: Lisses) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Πριγκίπισσα Όλγα της Σαβοΐας-Αόστας
Η Πριγκίπισσα Όλγα, δούκισσα της Αόστας, επίσης γνωστή ως Πριγκίπισσα Όλγα-Ισαβέλλα της Ελλάδας (γεννημένη στις 17 Νοεμβρίου 1971) από τον Οίκο της Ελλάδας είναι κόρη του συγγραφέα Πρίγκιπα Μιχαήλ της Ελλάδας και της Δανίας και της συζύγου του, Μαρίνας Καρέλλας, καλλιτέχνιδας και κόρη του Έλληνα μεγιστάνα των επιχειρήσεων Θεόδωρου Καρέλλα. Η Όλγα είναι παντρεμένη με τον δεύτερο εξάδελφό της Πρίγκιπα Αίμωνα, Δούκα της Αόστας.
Νεανική ζωή
Η πριγκίπισσα Όλγα γεννήθηκε στις 17 Νοεμβρίου 1971 στην Αθήνα. Μεγάλωσε στο Παρίσι και τη Νέα Υόρκη, περνώντας τα καλοκαίρια στο νησί της οικογένειας στην Πάτμο, Ελλάδα. Επέλεξε να σπουδάσει σε οικοτροφείο στην Αγγλία, σπούδασε ιστορία στη Ρώμη και είναι απόφοιτος του Πανεπιστημίου του Πρίνστον. Είναι επίσης κάτοχος πτυχίου από την Ανώτατη Σχολή Αρχιτεκτονικής, Σχεδιασμού και Συντήρησης του Πανεπιστημίου Κολάμπια. Αν και η Όλγα εργάστηκε για ένα διάστημα στη διακόσμηση εσωτερικών χώρων, πήγε στον Παναμά για να φωτογραφίσει και να μελετήσει τις πεταλούδες phalaena. Αργότερα, ως επιστήμων στα λεπιδόπτερα, βοήθησε στη δημιουργία και στη συνέχεια εργάστηκε στο Eργαστήριο Υγρής Ζούγκλας στον Παναμά σε συνεργασία με το Σμισθόνιαν Ίδρυμα Τροπικής Έρευνας και το Ωκεανογραφικό Ίδρυμα Γουντς Χόουλ. Είναι επίσης δημοσιογράφος και σκηνοθέτης.
Αρραβώνας, γάμος και παιδιά
Ο αρραβώνας της Όλγας με τον πρίγκιπα Αίμονα της Σαβοΐας, γιου του Αμεντέο Γ΄ 5ου Δούκα της Αόστας, ανακοινώθηκε τον Μάιο του 2005. Ο Αίμων και η Όλγα είναι δεύτερα εξαδέλφια: και οι δύο είναι δισέγγονα του Γάλλου διεκδικητή Ιωάννη της Ορλεάνης, δούκα του Γκιζ. Επίσης η Όλγα είναι 2η εξαδέλφη του πεθερού της Αμεντέο Γ΄, καθώς ο Γεώργιος Α΄ της Ελλάδας είναι ο πρόπαππος τού Αίμονα και ο πρόπαππος της Όλγας. Ο πατέρας της Όλγας Πρίγκιπας Μιχαήλ της Ελλάδας και της Δανίας, η αείμνηστη γιαγιά του Αίμονα από τον πατέρα Πριγκίπισσα Ειρήνη, Δούκισσα της Αόστας (γεννημένη ως πριγκίπισσα Ειρήνη της Ελλάδας και της Δανίας) και ο Πρίγκιπας Φίλιππος, Δούκας του Εδιμβούργου (γεννημένος ως Πρίγκιπας Φίλιππος της Ελλάδας και της Δανίας), ήταν όλοι πρώτα εξαδέλφια.
Το ζεύγος παντρεύτηκε, μετά από τρία χρόνια αρραβώνα, στις 16 Σεπτεμβρίου 2008 στην ιταλική πρεσβεία στη Μόσχα, την πόλη στην οποία εργάζεται ο Aίμων. Ο θρησκευτικός τους γάμος τελέστηκε στις 27 Σεπτεμβρίου στην Πάτμο, όπου αναμενόταν ότι ο Πατριαρχικός Έξαρχος Πάτμου Αρχιμανδρίτης Αντίπας Νικηταράς, που θα προεξήρχε στον Ιερό Ναό του Ευαγγελισμού της Παναγίας στον Πάνω Κάμπο, με τη δεξίωση στον χώρο ενός πρώην σχολείου. Από τη Β΄ Σύνοδο του Βατικανού, οι γάμοι που τελούνται σύμφωνα με το τυπικό του Οικουμενικού Πατριαρχείου Κωνσταντινουπόλεως, στο οποίο ανήκει η εξαρχία, μπορούν να αναγνωριστούν ως κανονικά έγκυροι. Λήφθηκε νομική άδεια από τον Καθολικό Αρχιεπίσκοπο Μόσχας μονσινιόρ Πάολο Πέτσι, ο οποίος ήταν ο τοπικός κανονικός του πρίγκιπα Aίμονα.
Στις 7 Μαρτίου 2009 η Πριγκίπισσα Όλγα γέννησε έναν γιο, που ονομάστηκε:
Βιβλιογραφικές αναφορές
Κατηγορία:Απόφοιτοι του Πανεπιστημίου Κολούμπια Κατηγορία:Πριγκίπισσες της Σαβοΐας Κατηγορία:Ελληνική Βασιλική Δυναστεία Κατηγορία:Πριγκίπισσες της Ιταλίας Κατηγορία:Πριγκίπισσες της Ελλάδας και της Δανίας
3401 Βανφίλος
Ο Βανφίλος (Vanphilos) είναι μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1981 από το προσωπικό του Αστεροσκοπείου του Χάρβαρντ στον Αστρονομικό Σταθμό Αγκασίζ (Αστεροσκοπείο του `Οουκ Ριτζ). Ο Αμερικανός αστρονόμος Γκάρεθ Β. Γουίλιαμς δημιούργησε την ονομασία που δόθηκε στον αστεροειδή, η οποία είναι σύνθετη, από τα ονόματα δύο φίλων του, της Βανέσα Χωλ και του Φίλιπ Όσμπορν, με την ευκαιρία του γάμου τους.
Εξαιτίας της πολύ μεγάλης εκκεντρότητας της τροχιάς του, ο Βανφίλος κοντά στο περιήλιο της τροχιάς του υπερβαίνει τα εσώτατα όρια (τα προς την πλευρά του Ήλιου) της Κύριας Ζώνης και φθάνει σε μικρότερη απόσταση από τον Ήλιο από όσο ο πλανήτης Άρης στο δικό του αφήλιο. Αν και χαρακτηρίζεται εξ αυτού ως «Mars-crosser», κάτι που εννοεί ότι τέμνει την τροχιά του Άρη, η επίσης μεγάλη κλίση της τροχιάς του προς την εκλειπτική (σχεδόν 22 μοίρες) εξασφαλίζει ότι σπανίως τα δύο σώματα (Άρης και Βανφίλος) πλησιάζουν σχετικώς κοντά το ένα στο άλλο.
Φυσικά χαρακτηριστικά
Η μέση διάμετρος του Βανφίλος εκτιμάται σε 7 ± 1 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,3. Ο Βανφίλος περιστρέφεται γύρω από τον εαυτό του μία φορά κάθε 4 ώρες 13 λεπτά και 34 δευτερόλεπτα.
Εξωτερικοί σύνδεσμοι-πηγές
Βανφιλος
Ντέρικ Ουίλιαμς (καλαθοσφαιριστής)
Ο Ντέρικ Λερόν Ουίλιαμς (Μπελφλάουερ, 25 Μαΐου 1991) είναι Αμερικανός επαγγελματίας καλαθοσφαιριστής. Με ύψος 2,03 μέτρα αγωνίζεται στη θέση του πάουερ φόργουορντ. Επιλέχθηκε το 2011 στην δεύτερη συνολικά θέση του ντραφτ του ΝΒΑ, από τους Μινεσότα Τίμπεργουλβς.
Πρώιμη ζωή
Ο Ουίλιαμς γεννήθηκε στο Μπελφλάουερ της Καλιφόρνια και αποφοίτησε από το Λύκειο Λα Μιράντα.
Κολεγιακή σταδιοδρομία
Ο Ουίλιαμς αρχικά δεσμεύτηκε να παίξει στο Πανεπιστήμιο της Νότιας Καλιφόρνιας. Γρήγορα προσλήφθηκε από τον πρωτοετή προπονητή Σον Μίλερ στο Πανεπιστήμιο της Αριζόνας.
Πρωτοετής
Ως πρωτοετής, ο Ουίλιαμς είχε μέσο όρο 15,7 πόντους ανά παιχνίδι και ονομάστηκε πρωτοετής Παναμερικανός και Πρωτοετής της Χρονιάς του Πακ-10.
Διακρίσεις ως Πρωτοετής:
Δευτεροετής
μικρογραφία|upright=0.75|Ο Ουίλιαμς με την Αριζόνα το 2011 Ο Ουίλιαμς έγινε γνωστός σε εθνικό επίπεδο στο δεύτερο έτος του. Είχε κατά μέσο όρο 19,5 πόντους και 8,3 ριμπάουντ ανά αγώνα. Κατά τη διάρκεια της περιόδου του 2011, ο Ουίλιαμς ηγήθηκε του NCAA σε ποσοστό πραγματικής ευστοχίας (69 %) και σε ποσοστό του αποτελεσματικής ευστοχίας στα σουτ εντός πεδιάς (65 %), βοηθώντας την ομάδα του, τους Αριζόνα Ουάιλντκατς, να πάρει το Πρωτάθλημα ΠΑΚ-10 στην κανονική περίοδο. Ο Ουίλιαμς ανακηρύχθηκε ως ο παίκτης της χρονιάς στο Πακ-10.
Ο Ουίλιαμς συνέβαλε επίσης στην πορεία των Ουάιλντκατς στο τουρνουά μπάσκετ NCAA. Έκανε μία κρίσιμη τάπα με λιγότερο από 2 δευτερόλεπτα να απομένουν απέναντι στο Μέμφις. Έβαλε ένα τρίποντο έναντι των Τέξας Λόνγκχορνς, με το οποίο οι Ουάιλντκατς προκρίθηκαν στη Φάση των 16 του Τουρνουά Μπάσκετ 2011 της 1ης Κατηγορίας NCAA. Στη συνέχεια, ο Ουίλιαμς είχε 32 πόντους, κορυφαίο στην σταδιοδρομία του, μαζί με 13 ριμπάουντ για να οδηγήσει την Αριζόνα σε μία ανατρεπτική νίκη επί της 1ης καλύτερης ομάδας, Ντιούκ, με διαφορά 16 πόντων για να προκριθεί στους προημιτελικούς, όπου ηττήθηκαν με 65–63 από τον μελλοντικό πρωταθλητή από το τουρνουά NCAA, Κονέκτικατ. Στο τέλος της χρονιάς προβλεπόταν να είναι μία από τις κορυφαίες επιλογές για το επερχόμενο ντραφτ του ΝΒΑ.
Διακρίσεις ως δευτεροετής:
Μινεσότα Τίμπεργουλβς (2011–2013)
Ο Ουίλιαμς ανακοίνωσε ότι θα δηλώσει για το ντραφτ του ΝΒΑ στις 13 Απριλίου 2011. Επιλέχθηκε με τη δεύτερη γενική επιλογή από τους Τίμπεργουλβς στο ντραφτ του 2011 του NBA. Κατά τη διάρκεια της ανταπεργίας του NBA το 2011, πέρασε το καλοκαίρι στο Πανεπιστήμιο της Αριζόνα κάνοντας καλοκαιρινά μαθήματα για να τελειώσει το πτυχίο του. Λίγο μετά το ντραφτ, η Under Armour υπέγραψε συμφωνία έγκρισης με τον Ουίλιαμς. Ο Ουίλιαμς συμμετείχε με πολλούς άλλους παίκτες του ΝΒΑ σε έναν αγώνα επίδειξης στις Φιλιππίνες το καλοκαίρι του 2011.
Ο Ουίλιαμς συμμετείχε στο Rising Stars Challenge του 2012, καθώς και στον Διαγωνισμό Καρφωμάτων του Σαββατοκύριακου του All-Star του NBA του 2012. Σημείωσε 27 πόντους, ρεκόρ χρονιάς, στις 28 Φεβρουαρίου 2012, σε μία νίκη επί των Λος Άντζελες Κλίπερς. Είχε 9 στα 10 σουτ εντός πεδιάς και 4 στα 4 τρίποντα. Οδήγησε τους Τίμπεργουλβς στη νίκη επί των Νιου Όρλεαν Χόρνετς με 28 πόντους που ήταν τότε κορυφαίο στην σταδιοδρομία του στις 17 Μαρτίου 2013.
Σακραμέντο Κινγκς (2013–2015)
Στις 26 Νοεμβρίου 2013, ο Ουίλιαμς ανταλλάχθηκε στους Σακραμέντο Κιγκς για τον επιθετικό Λουκ Μπα α Μουτ. Έκανε την πρώτη εμφάνισή του στις 29 Νοεμβρίου 2013, τερματίζοντας με 12 πόντους (με 6 προς 13 σουτ), έξι ριμπάουντ και τέσσερις ασίστ σε μία ήττα με 104–96 στην παράταση από τους Λος Άντζελες Κλίπερς. Στις 9 Δεκεμβρίου 2013, ο Ουίλιαμς σημείωσε 31 πόντους, σε μία νίκη επί των Ντάλας Μάβερικς.
Στο τέλος της περιόδου 2014–15 των Κινγκς στις 15 Απριλίου, ο Ουίλιαμς σημείωσε 22 πόντους, υψηλό χρονιάς, σε μία νίκη με 122–109 επί των Λος Άντζελες Λέικερς.
Μαϊάμι Χιτ (2016–2017)
Στις 10 Ιουλίου 2016, ο Ουίλιαμς υπέγραψε με τους Μαϊάμι Χιτ. Στις 6 Φεβρουαρίου 2017, παραιτήθηκε από τους Χιτ, αφού εμφανίστηκε σε 25 αγώνες.
Κλίβελαντ Καβαλίερς (2017)
Στις 9 Φεβρουαρίου 2017, ο Ουίλιαμς υπέγραψε συμβόλαιο 10 ημερών με τους Κλίβελαντ Καβαλίερς. Εκείνο το βράδυ, ο Ουίλιαμς έπαιξε 22 λεπτά στον πρώτο αγώνα του στην ήττα του Κλίβελαντ με 118–109 από τους Οκλαχόμα Σίτι Θάντερ και σημείωσε 12 πόντους, έχοντας 3 στα 3 σουτ εντός πεδιάς και 6 στις 8 ελεύθερες βολές. Στις 22 Φεβρουαρίου υπέγραψε ένα δεύτερο συμβόλαιο 10 ημερών και στις 4 Μαρτίου ένα συμβόλαιο για την υπόλοιπη χρονιά. Οι Καβαλίερς έφτασαν στους Τελικούς του ΝΒΑ το 2017, όπου ηττήθηκαν σε πέντε αγώνες από τους Γκόλντεν Στέιτ Ουόριορς.
Τιαντζίν Γκολντ Λάιονς (2017–2018)
Στις 28 Δεκεμβρίου 2017, ο Ουίλιαμς υπέγραψε με τους Τιαντζίν Γκολντ Λάιονς του Κινεζικού Πρωταθλήματος. Σε 15 αγώνες με την Τιαντζίν μεταξύ των αρχών Ιανουαρίου και των αρχών Φεβρουαρίου, ο Ουίλιαμς είχε μέσο όρο 20,0 πόντους, 6,6 ριμπάουντ, 1,4 ασίστ και 1,7 κλεψίματα ανά παιχνίδι.
Λος Άντζελες Λέικερς (2018)
Στις 9 Μαρτίου 2018, ο Ουίλιαμς υπέγραψε συμβόλαιο 10 ημερών με τους Λος Άντζελες Λέικερς. Μετά τη λήξη του συμβολαίου, οι Λέικερς αποφάσισαν να χωρίσουν μαζί του.
Ευρώπη (2018–σήμερα)
μικρογραφία|upright=0.75|Ο Ουίλιμας το 2019 με τη φανέλα της Φενέρμπαχτσε Στις 3 Οκτωβρίου 2018, ο Ουίλιαμς υπέγραψε με την Μπάγερν Μονάχου του Γερμανικού Πρωταθλήματος (BBL) και της Ευρωλίγκας για την περίοδο 2018–19. Στην Ευρωλίγκα, ο Ουίλιαμς είχε μέσο όρο 13,4 πόντους και 4,2 ριμπάουντ σε 29 παιχνίδια. Στο Γερμανικό Πρωτάθλημα, ο Ουίλιαμς κέρδισε το πρωτάθλημα με την Μπάγερν αφού νίκησε την Άλμπα Βερολίνου στους τελικούς του πρωταθλήματος.
Στις 18 Ιουλίου 2019, η Φενέρμπαχτσε ανακοίνωσε ότι ο Ουίλιαμς υπέγραψε μονοετές συμβόλαιο με τον τουρκικό σύλλογο. Με τη Φενέρ είχε 11,3 πόντους και 3,9 ριμπάουντ (60% στα δίποντα και 37% στο τρίποντο).
Στις 8 Ιουλίου 2020, υπέγραψε με τη Βαλένθια Μπάσκετ του Ισπανικού Πρωταθλήματος. Στο Πρωτάθλημα μέτρησε σε 39 αγώνες 6,6 πόντους, 2,3 ριμπάουντ. Στις 16 Ιουνίου αποχώρησε από την ομάδα.
Στις 30 Ιουνίου 2021, ο Ουίλιαμς υπέγραψε μονοετές συμβόλαιο με τη Μακάμπι Τελ Αβίβ της Ευρωλίγκα και του Ισραηλινού Πρωταθλήματος. Τη σεζόν 2021-22, αγωνίστηκε σε 35 ματς της Ευρωλίγκα και μέτρησε κατά μέσο όρο 9.4 πόντους και 3.1 ριμπάουντ σουτάροντας με ποσοστό 48% στα δίποντα, 38% στα τρίποντα και 71% στις βολές, ενώ είχε 9.6 πόντους, 3.5 ριμπάουντ και 1.2 ασίστ μέσο όρο με 40.4% στα τρίποντα σε 21 λεπτά συμμετοχής στο Πρωτάθλημα Ισραήλ. Στις 28 Ιουνίου 2022, αποχώρησε από την Μακάμπι.
Στις 15 Ιουλίου 2022, ανακοινώθηκε από τον Παναθηναϊκό για την σεζόν 2022-23. Στις 21 Οκτωβρίου 2022, σημείωσε ατομικό ρεκόρ πόντων στην Ευρωλίγκα σκοράροντας 28 πόντους (5/10 δίποντα, 4/6 τρίποντα, 6/7 βολές), κόντρα στην Μονακό. Συνολικά τη σεζόν 2022-23, είχε 6.1 πόντους, 2 ριμπάουντ και 1 ασίστ μέσο όρο στο Πρωτάθλημα Ελλάδας, ενώ μέτρησε 12.4 πόντους, 3.9 ριμπάουντ και 1.2 ασίστ στη Ευρωλίγκα με 38% στα τρίποντα. Στις 3 Ιουλίου 2023, αποτέλεσε παρελθόν από τους «πράσινους».
Η νύχτα του Άι-Γιάννη (Γκόγκολ)
Η νύχτα του Άι-Γιάννη είναι νουβέλα του Νικολάι Γκόγκολ, η δεύτερη ιστορία της συλλογής Βραδιές σε ένα αγρόκτημα κοντά στη Ντικάνκα. Δημοσιεύθηκε για πρώτη φορά το 1830 στο λογοτεχνικό ρωσικό περιοδικό Otechestvennye Zapiski χωρίς να αναφέρεται το όνομα του συγγραφέα και εκδόθηκε σε βιβλίο το 1831.
Υπόθεση
μικρογραφία|Ο Κορζ βρίσκει την Πιντόρκα στην αγκαλιά του εργάτη του. Ο αφηγητής Ρούντι Πάνκο αρχίζει να αφηγείται την υποτιθέμενη αληθινή ιστορία αλλά την αφήγηση διακόπτει ο Φομά Γκριγκόριεβιτς, ο επιστάτης της εκκλησίας της Ντικάνκα και απαιτεί να τη διηγηθεί με τον δικό του τρόπο, όπως την άκουσε από τον παππού του.
Πριν από περισσότερα από εκατό χρόνια, σε ένα ουκρανικό μικρό χωριό που δεν υπάρχει πια, κοντά στη Ντικάνκα, ζούσε ένας Κοζάκος ονόματι Κορζ με την όμορφη κόρη του Πιντόρκα, τον εξάχρονο γιο του Ιβάς και τον εργάτη του Πιότρ. Ο Πιότρ και η Πιντόρκα ερωτεύτηκαν. Μια μέρα, την παραμονή της γιορτής του Αγίου Ιωάννη, στις 23 Ιουνίου, ο Κορζ πιάνει την κόρη του και τον Πιότρ αγκαλιά να φιλιούνται και είναι έτοιμος να μαστιγώσει τον Πιότρ, αλλά σταματά όταν ο γιος του Ιβάς τον παρακαλεί να μην χτυπήσει τον εργάτη. Ο Κορζ διώχνει τον Πιότρ και του λέει να μην έρθει ξανά στο σπίτι του και ότι η Πιντόρκα δεν θα γίνει ποτέ γυναίκα του. Την ίδια μέρα, ένας πλούσιος Πολωνός ευγενής εμφανίζεται στο αγρόκτημα, με τον οποίο ο Κορζ ελπίζει να παντρέψει την Πιντόρκα.
Μετά τον γάμο, το ζευγάρι είναι δυστυχισμένο. Ο Πιότρ γίνεται όλο και πιο απόμακρος και αρρωσταίνει, έχοντας συνεχώς εμμονή να θυμηθεί κάτι που έχει ξεχάσει. Ως έσχατη λύση, η Πιντόρκα πείθεται να επισκεφτεί μια γυναίκα για βοήθεια και εκείνη έρχεται στο σπίτι τους φέρνοντας βότανα. Βλέποντάς την, ο Πιότρ ανακτά τη μνήμη του για εκείνη τη νύχτα και την αναγνωρίζει, της πετάει ένα τσεκούρι και η μάγισσα εξαφανίζεται. Ο Ιβάς εμφανίζεται αιμόφυρτος στην πόρτα και ο Πιότρ οδηγείται στην κόλαση από τον διάβολο. Το μόνο που μένει είναι ένα σωρό στάχτες εκεί που κάποτε στεκόταν ο άνδρας και ο χρυσός του έχει μετατραπεί σε κομμάτια σπασμένων αγγείων.
Μετά από αυτά τα γεγονότα, ο Μπασαβριούκ αρχίζει να εμφανίζεται ξανά στο χωριό και η Πιντόρκα καταφεύγει σε μοναστήρι. Επίσης, και η θεία του παππού του αφηγητή Φομά Γκριγκόριεβιτς είχε προβλήματα με τον διάβολο: σε μια γιορτή της, ένα ψητό αρνί ζωντάνεψε και τα πιάτα άρχισαν να χορεύουν. Ο αγροτικός ιερέας Αθανάσιος κατάφερε να διώξει τον Μπασαβριούκ αλλά ακόμη και μετά το ράντισμα ολόκληρης της περιοχής με αγιασμό, η ταβέρνα παρέμεινε δαιμονισμένη, οπότε το χωριό εγκαταλείφθηκε και οι κάτοικοι μετακόμισαν σε νέο μέρος.
Παραπομπές
Κατηγορία:Νουβέλες του Νικολάι Γκόγκολ
Φάλια
Η Φάλια, γνωστή και ως Φάλεια, είναι κοινότητα της επαρχίας Πάφου στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Πάφου
Γάλλος Ρεθύμνου
Ο Γάλλος ή Γάλλου είναι οικισμός της Κοινότητας Ρεθύμνης, του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 922 κατοίκους. Βρίσκεται 4,5 χιλιόμετρα νοτιοδυτικά του Ρεθύμνου, σε υψόμετρο 200 μ. Το χωριό είναι κτισμένο σε βραχώδες έξαρμα και περιβάλλεται από βελανιδιές. Έχει χαρακτηριστεί παραδοσιακός οικισμός της Ελλάδας.
Κοντά στο χωριό προς βορρά βρίσκονται οι εγκαταστάσεις του Πανεπιστημίου Κρήτης.
Ιστορικά στοιχεία
Η ετυμολογία του ονόματος δεν είναι γνωστή. Έχει προταθεί ότι προέρχεται από το εθνικό Γάλλος (και στην γενική του Γάλλου). Ο Εμμανουήλ Λαμπρινάκης στο έργο του Γεωγραφία της Κρήτης (1890) πρότεινε ότι προέρχεται από το όνομα του βυζαντινού ναού Παναγία η Γαλού, ο οποίος, σύμφωνα με την παράδοση, κτίστηκε με ασβέστη στον οποίο είχε προστεθεί γάλα αντί για νερό. Ο Στέργιος Σπανάκης αναφέρει ότι το όνομα πιθανότατα προέρχεται από το επώνυμο ή κύριο όνομα Gallo, το οποίο θεωρεί ότι ανήκει στον πρώτο οικιστή.
Το χωριό αναφέρεται από τον Φραντσέσκο Μπαρότσι το 1577 ως Galu και στην ενετική απογραφή του 1583 από Καστροφύλακα αναφέρεται ως Galu ή Gallu με 62 κατοίκους και 172 οφειλόμενες αγγαρείες. Στην απογραφή του Βασιλικάτα το 1630 αναφέρεται ως Galù. Στην απογραφή του 1881 αναφέρεται ως Γάλλου, με 199 Χριστιανούς και 34 Τούρκους κατοίκους και υπαγόταν στον δήμο Ατσιπόπουλου, στον οποίον υπαγόταν και στην απογραφή του 1900. Στην απογραφή του 1920 αναφέρεται στον δήμο Ρεθύμνου, στον οποίο και υπάγεται έκτοτε.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
thumb|250px|Η Μονή Πέτρου και Παύλου Στην πλατεία του χωριού βρίσκεται το σχολείο, το οποίο άρχισε να λειτουργεί το 1926. Δυτικά του χωριού υπάρχει η Μονή Πέτρου και Παύλου, μετόχι της μονής Αρκαδίου. Δεν είναι γνωστό πότε ιδρύθηκε, καθώς δε σώζεται κτητορική επιγραφή ή κάποιο σχετικό έγγραφο. Θεωρείται ότι ιδρύθηκε τον 16ο αιώνα. Η παλαιότερη μνεία στη μονή γίνεται σε νοταριανή πράξη του 1643 και συγκεκριμένα στο πρωτόκολλο του Μαρίνου Αρκολέου, όπου καταγράφεται ως μοναστήρι Αγίου Παύλου του Γάλλου, με εφημέριο του τo Νικάνορα Βιδάλη. Επισης, ο Γ. Γρυντάκης το έχει ταυτίσει με τη μονή του Άγιου Παύλου της Μονάβρας, η οποία αναφέρεται σε πράξη του 1644. Κατά τη διάρκεια των οθωμανικών χρόνων η μονή έγινε μετόχι της μονής Αρκαδίου. Το μετόχι διέθετε σημαντική ακίνητη περιουσία, η οποία εκποιήθηκε στα τέλη της δεκαετίας του 1920. Το δημοτικό σχολείο Γάλλου αλλά και το Πανεπιστήμιο Κρήτης έχουν κτιστεί σε κτήματα τα οποία ανήκαν στη μονή. Η μονή χρησιμοποιήθηκε ως κοιμητήριο του χωριού. Αναστηλώθηκε στις αρχές της δεκαετίας του 1990 και επαναλειτούργησε ως μονή το 2004.
Ανατολικά του χωριού περνάει το φαράγγι του Γάλλου. Το φαράγγι έχει μήκος 5,5 χιλιόμετρα και παροχετεύει τα νερά από την περιοχή των Αρμένων και εκβάλλει στην παραλία του Κουμπέ στο Ρέθυμνο. Εντός του φαραγγιού σώζεται ο μύλος των Σαουνάτσιδων, που χρησιμοποιούνταν ως τον 20ό αιώνα, και ο ναός του Αγίου Αντωνίου, λίγα μέτρα νότια του μύλου.
Παραπομπές
Γαλλος Κατηγορία:Δήμος Ρεθύμνης
Λονζυμώ
Το Λονζυμώ (γαλλικά: Longjumeau) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες της Εσόν
Λονπόν-συρ-Ορζ
Το Λονπόν-συρ-Ορζ (γαλλικά: Longpont-sur-Orge) είναι γαλλική κοινότητα στο νομό της Εσόν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Λονζιπονταίν (γαλλικά: Longipontains).
Παραπομπές
Κατηγορία:Κοινότητες της Εσόν
AT&T
Η AT&T Inc. είναι αμερικανική πολυεθνική εταιρεία συμμετοχών με έδρα τον πύργο Γουάιτακρ στο κεντρικό Ντάλας του Τέξας. Είναι η μεγαλύτερη εταιρεία τηλεπικοινωνιών και ο μεγαλύτερος πάροχος υπηρεσιών κινητής τηλεπικοινωνίας. Επίσης είναι ο μεγαλύτερος πάροχος σταθερής τηλεπικοινωνίας στις ΗΠΑ μέσω της AT&T Communications. Στις 12 Ιουνίου 2018 αγόρασε την εταιρεία Time Warner, που λίγο αργότερα, το ίδιο έτος, την μετονόμασε σε WarnerMedia. Ωστόσο, αργότερα, η WarnerMedia συγχωνεύτηκε με την εταιρεία Disovery, Inc, με αποτελέσμα να σχηματιστεί η εταιρεία Warner Bros. Discovery. Το 2018, η AT&T είναι ένατη στη κατάταξη των αμερικανικών εταιρειών στο Fortune 500.
3402 Γουίζντομ
Ο Γουίζντομ (Wisdom) είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 15,2. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ) και του έδωσε το όνομα του Αμερικανού αστρονόμου Τζακ Γουίζντομ (Jack Wisdom, γενν. 1953), καθηγητή της πλανητολογίας στο Τεχνολογικό Ινστιτούτο Μασαχουσέτης (MIT).
Φυσικά χαρακτηριστικά
Η μέση διάμετρος του Γουίζντομ εκτιμάται σε μόλις 2,1 ± 0,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,43 ± 0,12. Ο Γουίζντομ περιστρέφεται γύρω από τον εαυτό του μία φορά κάθε 4 ώρες 59 λεπτά και 42 δευτερόλεπτα.
Πηγές - εξωτερικοί σύνδεσμοι
Γουιζντομ
Κοινότητα Καστέλλου
Με την ονομασία κοινότητα Καστέλλου αναφέρονται:
Δολοφονία της Τάμμυ Αλεξάντερ
Η Τάμμυ Τζο Αλεξάντερ (2 Νοεμβρίου 1963 – 9 Νοεμβρίου 1979) ήταν μια Αμερικανίδα έφηβη που βρέθηκε δολοφονημένη στην πόλη της Καληδονίας, στη Νέα Υόρκη, στις 10 Νοεμβρίου 1979. Είχε πυροβολθεί θανάσιμα δύο φορές και το σώμα της ανακαλύφθηκε σε ένα χωράφι ακριβώς έξω από τον αυτοκινητόδρομο Route 20 και κοντά στον ποταμό Τζενεσί. Το είχε σκάσει από το σπίτι της στο Μπρούκβιλ της Φλόριντα μερικούς μήνες νωρίτερα το ίδιο έτος. Για περισσότερες από τρεις δεκαετίες, παρέμεινε αγνώστων στοιχείων με τα ψευδώνυμα «Η άγνωστη γυναίκα της Καληδονίας» ή «Κάλη» μέχρι που στις 26 Ιανουαρίου 2015, δηλαδή 35 χρόνια μετά τον θάνατό της, η αστυνομία στην κομητεία Λίβινγκστον της Νέας Υόρκης αποκάλυψε την ταυτότητα της.